Röm 10
1
Dämaari, min go̱o̱r lɔcdä jɛ ɛlɔ̱ŋ, min la palä Kuoth ɛ jɛn ɣöö dee nɛɛkä kään. 
2
Ɣän dëë lar ni ɣöö cikɛ rɔ̱ ka̱m Kuoth, duundɛ ɣöö /kenkɛ rɔ̱ ka̱m Kuoth kɛ duɔ̱ɔ̱p ŋäcä mi thuɔ̱k. 
3
Kɛ ɣöö kui̱c kɛn duɔ̱ɔ̱p in moc Kuoth naath cuɔ̱ɔ̱ŋ kɛ jɛ, kä cukɛ go̱r ni duɔ̱ɔ̱pdiɛn, kä /ken kɛn go̱r ni duɔ̱ɔ̱p cuŋni Kuɔth. 
4
Kɛ ɣöö Kritho ɛ jɛn pek ŋutdä, kɛ ɣöö dee nɛy diaal tin tekɛ ŋa̱th tekɛ cuŋ.
Ka̱n ɛ duŋ nɛɛni diaal
5
Muthɛ cɛ gɔ̱a̱r kɛ kui̱ cuŋni tin jëkɛ kɛ ŋuɔ̱t i̱,
10:5 
Liib 18:5.
 “Ram mi wä ŋuɔ̱t ti̱ti̱ wä luɔ̱th bɛ tëk kɛ kɛ.” 
6
Kä duundɛ ɣöö ɛ cuŋ tin jëkɛ kɛ ŋa̱th i̱,
10:6-8 
Ŋuɔ̱t 30:12-14.
 “/Cu rɔ jio̱k i̱, ‘Ɛŋa mi bi wä nhial?’ ” (kɛ ɣöö bɛ Kritho wä nööŋ piny) 
7
kiɛ bi wee i̱, “Ɛŋa mi bi wä piny?” (kɛ ɣöö bɛ Kritho wä nööŋ raar li̱th). 
8
Kä nɛmɛ ɛ min latdɛ i̱,
“Riet thia̱kɛ kɛ yɛ,
tëë thokdun, kɛnɛ lo̱ckun”
(ɛ jɛn riet ŋäthä min latnɛ). 
9
Kɛ ɣöö mi wiaa jɛ lar kɛ thokdun ɛn ɣöö Yecu ɛ Kuäär, kä ŋäth yɛn ɛ rɛy lɔaacdun ɛn ɣöö ci Kuoth ɛ jiɛc li̱th, bia kään. 
10
Kɛ ɣöö muɔckɛ raan cuɔ̱ɔ̱ŋ kɛ ŋa̱th lɔaacdɛ, kä ram mi lat ŋa̱thdɛ kɛ thokdɛ bɛ kään. 
11
Ci ruac Kuɔth wee i̱,
10:11 
Ica 28:16.
 “Thilɛ ram mi ŋääth jɛ mi ba jakä po̱c.” 
12
Kɛ ɣöö thilɛ dääk kam ji̱ Juudh kɛnɛ ji̱ Gɛ-rith, kɛ ɣöö Kuäär ni Kuoth ɛ kɛl, kä ɛ jɛn Kuäär ni Kuoth nɛɛni diaal, kä la tho̱pɛ puɔ̱th nɛy diaal tin ŋa̱thkɛ jɛ. 
13
Kä ci ruac Kuɔth wee i̱,
10:13 
Yo-el 3:5.
 “Nɛy diaal tin cɔalkɛ ciöt Kua̱r ni Kuoth bikɛ kään.”
14
Kä dee naath ɛ cɔl kɛ luäk i̱di mi /ci kɛn ɛ ŋäth? Kä dee kɛn ɛ ŋäth i̱di ɛn ram min /ken kɛn ɛ met liŋ? Kä dee kɛn ɛ liŋ i̱di, mi thilɛ ram mi ci jɛ la̱tkɛ? 
15
Kä dee naath ruac lat i̱di, mi /ka̱n kɛ ja̱k? Ce̱tkɛ min ca gɔ̱r i̱,
10:15 
Ica 52:7.
 “Ku ben nɛɛni tin ŋööŋkɛ thuk ruaacni tin gɔw lɛ gɔw i̱di!” 
16
Kä /ken kɛn diaal ruaacni tin gɔw luɔ̱th, kɛ ɣöö ci I-ca-yaa wee i̱,
10:16 
Ica 53:1.
 “Kuäär ni Kuoth, ɛŋa mi ci ruacda ŋäth?” 
17
Kɛ ɣöö ŋa̱th bëë kä mi ca liŋ, kä mi ca liŋ bëë kɛ lat cio̱tdä Kritho.
18
Kä cua̱ thiec i̱, /ken kɛn ɛ liŋ? Ɛpuc, ca liŋ, kɛ ɣöö ca lat i̱,
10:18 
Diit 19:4.
“Ci jɔwdiɛn wä rɛy ɣɔaa kɛɛliw,
ci rieetkiɛn cop pekni ɣɔaa.”
19
Kä cua̱ rɔ nyɔk kɛ thiec, /kenɛ cop lɔc ji̱ I-thɛ-rɛl? Kɛ nhiam ci Muthɛ wee i̱,
10:19 
Ŋuɔ̱t 32:21.
“Bä yɛ jakä tekɛ tiɛɛl kɛ kui̱
nɛɛni tin /ci tɔ̱ a do̱r,
bä yɛ jakä ŋɛ̈ny kɛ kui̱
döör mi dɔ̱a̱r.”
20
Inɔ cu I-ca-yaa rɔ liak wëë i̱,
10:20 
Ica 65:1.
“Ca ɣä jek ɛ nɛy ti /ka̱n ɣä go̱r,
cä rɔ nyuɔ̱th nɛy ti
/ka̱n ɣä thiec.”
21
Kä kɛ kui̱ ji̱ I-thɛ-rɛl cuɛ wee i̱,
10:21 
Ica 65:2.
 “Kɛ cäŋ kɛɛliw cä tetkä ta̱r nɛy ti thil luth ti bum wuɔ̱thkiɛn.”
